b'\n_START_ARTICLE_\nAkapulkoit\n_START_PARAGRAPH_\nAkapulkoit je vrsta meteoritov, ki jih pri\xc5\xa1tevamo v skupino preprostih ahondritov. To pomeni, da je snov iz katere so sestavljeni, do\xc5\xbeivela samo zmerno stopnjo taljenja in ponovne kristalizacije._NEWLINE_Ime so dobili po meteoritu Acapulco, ki je leta 1976 padel v bli\xc5\xbeino Acapulca v Mehiki v provinci Guerrero. Kemi\xc4\x8dna zgradba akapulkoitov je podobna kot pri navadnih hondritih. To pomeni, da so akapulkoiti nastali s segrevanjem, taljenjem in ponovno kristalizacijo hondritnega materiala. Sestavljajo jih minerali olivin, ortopiroksen, plagioklaz, zlitina niklja in \xc5\xbeeleza ter troilit. Nekateri akapulkoiti vsebujejo tudi hondrule. Prav zaradi tega predstavljajo prehod med hondriti in ahondriti. Zelo podobni so jim lodraniti, za katere se predvideva, da izhajajo iz istega star\xc5\xa1evskega telesa. Razlika med njimi je v velikosti zrn. Lodraniti imajo ve\xc4\x8dja zrna (od o,5 do 1,0 mm), akapulkoiti pa imajo manj\xc5\xa1a zrna (od 0,2 do 04 mm) V za\xc4\x8detku so jih smatrali kot neobi\xc4\x8dajne hondrite. Pozneje pa so na\xc5\xa1li \xc5\xa1e ve\xc4\x8d podobnih meteoritov in so jih pri\xc4\x8deli uvr\xc5\xa1\xc4\x8dati v posebno skupino preprostih ahondritov.'